text:
30 aprile 2008
29 aprile 2008
Il Diari di Tosoni
Ve ca la cuviertine dal Diari dedicade a la Onoterapie.
Par discjamâ il pdf fracait achì.
Par discjamâ il pdf fracait achì.
28 aprile 2008
La Balconete. Un slambri di critiche teatrâl
di Elio Varutti
Di Nadâl, une cene plurilengâl
Tal Gnûf Teatri "Giovanni da Udine" di Udin ai 10 di Avrîl dal 2008, opare di Paolo Patui
Chest spetacul lu àn za viodût a Sant Denêl, Dartigne, Pontebe, Sant Vît dal Tiliment, Çarvignan, Cormons e Udin. Fat dal Centri Servizis e Spetacui Teatri stabil di inovazion dal Friûl Vignesie Julie "La lungje cene di Nadâl" e sta dentri chest pinsîr dal autôr: "Mi soi doprât sul teme de lenghe furlane tal teatri". Al à dit cussì Paolo Patui su chest test produsût intal an passât, fevelant cul regjist Gigi Dall’Aglio. Patui al à voltât e adatât in marilenghe "The Long Christmas Dinner", opare dal dramaturc american Thornton Wilder. La comedie, dal 1931, e veve vût une gruesse fortune intai teatris americans.
Il lavôr di Patui al è sul Nûfcent in Friûl, lant daûr ae vite di une famee di un paisut dongje Cividât. Lui di robis di teatri si intint. Nassût tal 1957, Patui si è laureât in Letaris modernis a Triest, cuntune tesi di Storie dal teatri, dute pontade su la figure dal autôr cjargnel Luigi Candoni, publicade tal 1987. Al à tacât a cjapâ premi di teatri tal 1979. Daspò al à lavorât pe Biennâl di Vignesie e pe RAI cun Elio Bartolini, par rivâ tal 2000 a scrivi "Bigatis: storie di donne friulane in filanda".
Cussì e je saltade fûr la idee di cheste "Lungje cene di Nadâl", un spetacul pulît, che al dure pôc di plui di une ore e mieçe. Il lavôr al è stât metût adun dal Centri Servizis e Spetacui Teatri Stabil di Inovazion dal Friûl Vignesie Julie. La sene e tache cu la famee che si tire dongje pe cene di Nadâl tal 1918. Lis lenghis feveladis tal palc a son il furlan, il sloven des Valadis dal Nadison (dome cualchi peraule, cualchi mût di dî), il talian e il dialet venit dai udinês. Il contest al è chel plurilengâl e plen di morbin. Come che al è scrit intai ats dal Consei de Europe dal 2000, la tindince plurilengâl e met l’acent su la integrazion di plui ocasions. Za il lengaç di cheste cjase al è un miscliç di sloven, di furlan e di talian. Daspò i atôrs a àn di meti ordin in chestis esperiencis linguistichis in maniere oblicue, prontant une competence comunicative cul public. Al sarès di fâlu viodi a scuele, tant che al è biel e impuartant pe storie.
Barbe Romeu (un madressût Fabiano Fantini) che al è stât emigrant in Americhe, al fevele furlan, cun cualchi peraule par inglês, come che e capite di sintî intai Fogolârs furlans de Americhe, dal Canadà o de Australie. La sô e je une figure ancestrâl. Si pues cjatale in ogni famee.
Dopo de cene ae fin de Vuere Grande, si passe al taramot dal 1928 e ancje par chel dal 1976, cence dismenteâsi dal fassisim, de vuere partigjane, cu la copadice di Purçus. Daspò e ven il timp de Ricostruzion, cul "Piano Marshall" e i soldâts americans che e puartavin lis "ciunghis". A son jenfri dal at unic ancje lis lotis pe autonomie furlane, pe universitât dal Friûl, ma ancje i sassinaments dai carabinîrs di Petean e dal maressiâl des prisons Santoro, copât dai teroriscj a Udin tal 1978.
Dut al è ben struturât. E i batimans a vegnin fûr a sene vierte, oltri che ae fin dal spetacul. A vegnin ben ancje lis imagjinis registradis di Cjaurêt, dal Orcolat e des cenis za fatis di cheste famee che e si clame Scarbolo, che a passin tal mûr de cjase. Po dopo la regjie e je chê dal mestri Gigi Dall’Aglio, un om di culture di Parme, che al à lavorât vie pe Italie e ancje tal forest, par inglês, par francês. Al è za stât regjist di "Bigatis" e al à fat spetacui in finlandês, in lenghe arabe classiche e par "parsi", fevelât tal Iran.
La schirie di atôrs (un plui brâf di chel altri) che a lavorin tal palc e cjape dentri Maria Ariis, Andrea Collavino, Sandra Cosatto, Stefania Del Bianco, Fabiano Fantini, Guido Feruglio, Rita Maffei, Riccardo Maranzana, Roberto Sferzi e Adriana Vasques, che e sune ancje il piano dal vîf, su composizions fatis a pueste dal mestri Davide Pitis.
Ancje lis vistiduris e lis senis a àn la lôr impuartance tal spetacul e a son opare di Emanuela Dall’Aglio. I zûcs des lûs a son di Alberto Bevilacqua e dute la produzion e je stade metude adun cul jutori dal Ent Regjonâl Teatrâl, de Fondazion Crup e des Provinciis di Udin e di Pordenon.
Pensait che il regjist Gigi Dall’Aglio (un dai plui brâf che o vin in Italie) al è sigûr di dî che Patui al è il plui brâf autôr di teatri di cumò, no dome culì te Patrie, ma di dut il Bielpaîs. Alore Bepi Agostinis, chel che al cjapave sù firmis pal Teatri Stabil dal Friûl, intun dibatit public fat dal Erdisu, te sale de Universitât di Viâl Ongjarie a Udin ai 19 di Març dal 2008, al à dit che i vin bielzà il dramaturc pal teatri stabil dal Friûl. Angela Felice, professore e storiche dal teatri furlan, invezit e à dit di jessi di une impinion contrarie. No si pues meti un oblic di fâ doi o trê spetacui par an, parcè che il teatri nol va ben fat cussì. Cheste e je la sô conclusion. Intant Patui al scrîf.
Di Nadâl, une cene plurilengâl
Tal Gnûf Teatri "Giovanni da Udine" di Udin ai 10 di Avrîl dal 2008, opare di Paolo Patui
Chest spetacul lu àn za viodût a Sant Denêl, Dartigne, Pontebe, Sant Vît dal Tiliment, Çarvignan, Cormons e Udin. Fat dal Centri Servizis e Spetacui Teatri stabil di inovazion dal Friûl Vignesie Julie "La lungje cene di Nadâl" e sta dentri chest pinsîr dal autôr: "Mi soi doprât sul teme de lenghe furlane tal teatri". Al à dit cussì Paolo Patui su chest test produsût intal an passât, fevelant cul regjist Gigi Dall’Aglio. Patui al à voltât e adatât in marilenghe "The Long Christmas Dinner", opare dal dramaturc american Thornton Wilder. La comedie, dal 1931, e veve vût une gruesse fortune intai teatris americans.
Il lavôr di Patui al è sul Nûfcent in Friûl, lant daûr ae vite di une famee di un paisut dongje Cividât. Lui di robis di teatri si intint. Nassût tal 1957, Patui si è laureât in Letaris modernis a Triest, cuntune tesi di Storie dal teatri, dute pontade su la figure dal autôr cjargnel Luigi Candoni, publicade tal 1987. Al à tacât a cjapâ premi di teatri tal 1979. Daspò al à lavorât pe Biennâl di Vignesie e pe RAI cun Elio Bartolini, par rivâ tal 2000 a scrivi "Bigatis: storie di donne friulane in filanda".
Cussì e je saltade fûr la idee di cheste "Lungje cene di Nadâl", un spetacul pulît, che al dure pôc di plui di une ore e mieçe. Il lavôr al è stât metût adun dal Centri Servizis e Spetacui Teatri Stabil di Inovazion dal Friûl Vignesie Julie. La sene e tache cu la famee che si tire dongje pe cene di Nadâl tal 1918. Lis lenghis feveladis tal palc a son il furlan, il sloven des Valadis dal Nadison (dome cualchi peraule, cualchi mût di dî), il talian e il dialet venit dai udinês. Il contest al è chel plurilengâl e plen di morbin. Come che al è scrit intai ats dal Consei de Europe dal 2000, la tindince plurilengâl e met l’acent su la integrazion di plui ocasions. Za il lengaç di cheste cjase al è un miscliç di sloven, di furlan e di talian. Daspò i atôrs a àn di meti ordin in chestis esperiencis linguistichis in maniere oblicue, prontant une competence comunicative cul public. Al sarès di fâlu viodi a scuele, tant che al è biel e impuartant pe storie.
Barbe Romeu (un madressût Fabiano Fantini) che al è stât emigrant in Americhe, al fevele furlan, cun cualchi peraule par inglês, come che e capite di sintî intai Fogolârs furlans de Americhe, dal Canadà o de Australie. La sô e je une figure ancestrâl. Si pues cjatale in ogni famee.
Dopo de cene ae fin de Vuere Grande, si passe al taramot dal 1928 e ancje par chel dal 1976, cence dismenteâsi dal fassisim, de vuere partigjane, cu la copadice di Purçus. Daspò e ven il timp de Ricostruzion, cul "Piano Marshall" e i soldâts americans che e puartavin lis "ciunghis". A son jenfri dal at unic ancje lis lotis pe autonomie furlane, pe universitât dal Friûl, ma ancje i sassinaments dai carabinîrs di Petean e dal maressiâl des prisons Santoro, copât dai teroriscj a Udin tal 1978.
Dut al è ben struturât. E i batimans a vegnin fûr a sene vierte, oltri che ae fin dal spetacul. A vegnin ben ancje lis imagjinis registradis di Cjaurêt, dal Orcolat e des cenis za fatis di cheste famee che e si clame Scarbolo, che a passin tal mûr de cjase. Po dopo la regjie e je chê dal mestri Gigi Dall’Aglio, un om di culture di Parme, che al à lavorât vie pe Italie e ancje tal forest, par inglês, par francês. Al è za stât regjist di "Bigatis" e al à fat spetacui in finlandês, in lenghe arabe classiche e par "parsi", fevelât tal Iran.
La schirie di atôrs (un plui brâf di chel altri) che a lavorin tal palc e cjape dentri Maria Ariis, Andrea Collavino, Sandra Cosatto, Stefania Del Bianco, Fabiano Fantini, Guido Feruglio, Rita Maffei, Riccardo Maranzana, Roberto Sferzi e Adriana Vasques, che e sune ancje il piano dal vîf, su composizions fatis a pueste dal mestri Davide Pitis.
Ancje lis vistiduris e lis senis a àn la lôr impuartance tal spetacul e a son opare di Emanuela Dall’Aglio. I zûcs des lûs a son di Alberto Bevilacqua e dute la produzion e je stade metude adun cul jutori dal Ent Regjonâl Teatrâl, de Fondazion Crup e des Provinciis di Udin e di Pordenon.
Pensait che il regjist Gigi Dall’Aglio (un dai plui brâf che o vin in Italie) al è sigûr di dî che Patui al è il plui brâf autôr di teatri di cumò, no dome culì te Patrie, ma di dut il Bielpaîs. Alore Bepi Agostinis, chel che al cjapave sù firmis pal Teatri Stabil dal Friûl, intun dibatit public fat dal Erdisu, te sale de Universitât di Viâl Ongjarie a Udin ai 19 di Març dal 2008, al à dit che i vin bielzà il dramaturc pal teatri stabil dal Friûl. Angela Felice, professore e storiche dal teatri furlan, invezit e à dit di jessi di une impinion contrarie. No si pues meti un oblic di fâ doi o trê spetacui par an, parcè che il teatri nol va ben fat cussì. Cheste e je la sô conclusion. Intant Patui al scrîf.
27 aprile 2008
Trofeu Rocco a Maian
Ve chi une imagjin dal Trofeu di balon pai zovins "Nereo Rocco". Di cualchi an ancje Maian al ospite cheste biele manifestazion sportive che e nas a Gradiscje dal Lusinç.
Te foto (grazie a Ranieri), di çampe a drete, si viôt il president de ASD Majanese Renzo "Gardo" Natolini; il vicesindic di Forgjarie Enrico Frucco e l'assessôr comunâl al sport di Forgjarie Marco Chiappolino, zovin e a la prime esperience in zonte comunâl. O aprofiti par fâur i auguris di bon lavôr a ducj i doi.
Te foto (grazie a Ranieri), di çampe a drete, si viôt il president de ASD Majanese Renzo "Gardo" Natolini; il vicesindic di Forgjarie Enrico Frucco e l'assessôr comunâl al sport di Forgjarie Marco Chiappolino, zovin e a la prime esperience in zonte comunâl. O aprofiti par fâur i auguris di bon lavôr a ducj i doi.
Consei comunâl
Lunis ai 28, aes 18.30, al sarà consei comunâl.
Chest al è l'ordin dal dì.
Jo purtrop par cuestions di vore no rivarai a jessi. Mi displâs parcè che cuant che cirche 2 setemanis indaûr si veve tacât a pensâ a ce date che e podeve lâ ben par chest consei, jo o vevi za anticipât al sindic che i "lunis", fint a Mai, a jerin par me un probleme parcè che o ai un impegn che no pues rimandâ e o vevi domandât par plasê di no fâ di lunis.
Chest al è l'ordin dal dì.
Jo purtrop par cuestions di vore no rivarai a jessi. Mi displâs parcè che cuant che cirche 2 setemanis indaûr si veve tacât a pensâ a ce date che e podeve lâ ben par chest consei, jo o vevi za anticipât al sindic che i "lunis", fint a Mai, a jerin par me un probleme parcè che o ai un impegn che no pues rimandâ e o vevi domandât par plasê di no fâ di lunis.
26 aprile 2008
La Afds e fâs 50
50 agns a son un aniversari impuartant e la Associazion furlane dai donadôrs di sanc e fâs fieste a la grande cul Congrès di dutis lis associazions di Italie.
Ve ca il calendari dai apontaments che a son tacâts joibe cu la conference stampe a Palaç Belgrât a Udin.
La fieste si siere domenie cu la Zornade dal donadôr.
Se o podês, deventait donadôrs ancje voaltris: une gote di solidarietât e regale un mâr di vite a cui che al à dibisugne!
Ve ca il calendari dai apontaments che a son tacâts joibe cu la conference stampe a Palaç Belgrât a Udin.
La fieste si siere domenie cu la Zornade dal donadôr.
Se o podês, deventait donadôrs ancje voaltris: une gote di solidarietât e regale un mâr di vite a cui che al à dibisugne!
Sience furlane
Cinc trasmissions di divulgazion sientifiche in lenghe furlane
E tache domenie ai 27 di Avrîl, a lis 10.15, su RAI 3 (sede regjonâl dal F-VJ) la serie televisive “Sience Furlane”. Una novitât inte ufierte comunicative in lenghe furlane, di fat il program al è il prin esperiment televisîf di divulgazion sientifiche in marilenghe. Une sfide impuartante pe continuitât de nestre lenghe e culture, che e pues dâsi dome se i aspiets plui impuartants de modernitât, come lis siencis, a vegnin coltivâts e divulgâts par furlan, doprant i mieçs di comunicazion plui adats. A garantî la cualitât de operazion e je la SSTeF (Societât Sientifiche e Tecnologjiche Furlane), che e ten adun ricercjadôrs, docents e professioniscj interessâts a lis tematichis de sience e de tecnologjie modernis, e al lôr disvilup e difusion in lenghe furlane. Tes cinc puntadis di “Sience Furlane”, che a durin sù par jù 12 minûts, Giorgio Cantoni al intervistarà cualchidun di chescj esperts par frontâ argoments come lis neurosiencis, la realtât virtuâl, la meteorologjie, lis siencis biologjichis e altri. A vierzi lis trasmissions, ambientadis intune librarie di Udin, Giusy Gubiani che e introdûs i temis e i autôrs. In sierade une bibliografie e une sitografie, utilis par cui che al volès profondî i argoments tratâts intes intervistis. Lis novitâts de trasmission però no integnin dome i contignûts ma ancje il lengaç, si à cirût di fat di ufrî une ocasion di divulgazion de lenghe furlane contemporanie intal grant public, cualificade di une terminologjie specifiche e insiorade di neologjisims necessaris a lis gnovis esigjencis espressivis. I tescj di “Sience Furlane” a son di Paolo Cantarutti, la realizazion tecniche di Alphavideo.
Sience Furlane, calendari des puntadis:
- domenie 27/04/08: “Viaç in 3D te Basiliche di Aquilee”, interviste al inz. Domenico Visintini;
- domenie 04/05/08: “Fenomens meteorologjics violents e cambiaments climatics”, interviste ai dot. Fulvio Stel e Dario Giaiotti;
- domenie 11/05/08: “Il cancar dal cjastinâr e lis curis biologjichis”, interviste al prof. Romano Locci;
- domenie 18/05/08: “Storie de vît in Friûl”, interviste al prof. Enrico Peterlunger;
- domenie 25/05/08: “Sintiments religjôs intal çurviel”, interviste al prof. Franco Fabbro.
E tache domenie ai 27 di Avrîl, a lis 10.15, su RAI 3 (sede regjonâl dal F-VJ) la serie televisive “Sience Furlane”. Una novitât inte ufierte comunicative in lenghe furlane, di fat il program al è il prin esperiment televisîf di divulgazion sientifiche in marilenghe. Une sfide impuartante pe continuitât de nestre lenghe e culture, che e pues dâsi dome se i aspiets plui impuartants de modernitât, come lis siencis, a vegnin coltivâts e divulgâts par furlan, doprant i mieçs di comunicazion plui adats. A garantî la cualitât de operazion e je la SSTeF (Societât Sientifiche e Tecnologjiche Furlane), che e ten adun ricercjadôrs, docents e professioniscj interessâts a lis tematichis de sience e de tecnologjie modernis, e al lôr disvilup e difusion in lenghe furlane. Tes cinc puntadis di “Sience Furlane”, che a durin sù par jù 12 minûts, Giorgio Cantoni al intervistarà cualchidun di chescj esperts par frontâ argoments come lis neurosiencis, la realtât virtuâl, la meteorologjie, lis siencis biologjichis e altri. A vierzi lis trasmissions, ambientadis intune librarie di Udin, Giusy Gubiani che e introdûs i temis e i autôrs. In sierade une bibliografie e une sitografie, utilis par cui che al volès profondî i argoments tratâts intes intervistis. Lis novitâts de trasmission però no integnin dome i contignûts ma ancje il lengaç, si à cirût di fat di ufrî une ocasion di divulgazion de lenghe furlane contemporanie intal grant public, cualificade di une terminologjie specifiche e insiorade di neologjisims necessaris a lis gnovis esigjencis espressivis. I tescj di “Sience Furlane” a son di Paolo Cantarutti, la realizazion tecniche di Alphavideo.
Sience Furlane, calendari des puntadis:
- domenie 27/04/08: “Viaç in 3D te Basiliche di Aquilee”, interviste al inz. Domenico Visintini;
- domenie 04/05/08: “Fenomens meteorologjics violents e cambiaments climatics”, interviste ai dot. Fulvio Stel e Dario Giaiotti;
- domenie 11/05/08: “Il cancar dal cjastinâr e lis curis biologjichis”, interviste al prof. Romano Locci;
- domenie 18/05/08: “Storie de vît in Friûl”, interviste al prof. Enrico Peterlunger;
- domenie 25/05/08: “Sintiments religjôs intal çurviel”, interviste al prof. Franco Fabbro.
25 aprile 2008
Zornade impegnative...
Vuê si siere la campagne eletorâl di Udin. Ta cheste fase conclusive, mi soi dedicât al relax cuntun pocje di tele.
E o speri propit che il gno amì Simone al rivi a jentrâ in Consei comunâl! E o fâs i compliments ancje a Michele Basso e a Marco Lenna che a àn cjapât un biel pac di preferencis! E cumò viodìn ce che al fâs Cainero!
E o speri propit che il gno amì Simone al rivi a jentrâ in Consei comunâl! E o fâs i compliments ancje a Michele Basso e a Marco Lenna che a àn cjapât un biel pac di preferencis! E cumò viodìn ce che al fâs Cainero!
24 aprile 2008
23 aprile 2008
22 aprile 2008
Un an cence pre Toni
Te gnot tra i 22 e i 23 di Avrîl dal 2007 nus lassave pre Toni (te foto), muart su la place di Visepente che al veve dome 66 agns. Par ricuardâlu, doman e sarà une messe te frazion di Basilian e domenie ai 27 di Avrîl a lis 6 di sere il grup di Glesie Furlane i dedicarà une cunvigne a Vençon. Par savê di plui, fracait chi.
E par vê il pdf dal numar monografic de Patrie dal Friûl che i vin dedicât l'an passât, fracait chi.
E par vê il pdf dal numar monografic de Patrie dal Friûl che i vin dedicât l'an passât, fracait chi.
21 aprile 2008
Il Sfuei di Tavagnà
Us feveli di un progjet che o vin a pene presentât a Tavagnà: si trate dal Sfuei di Tavagnà (te foto la prime pagjine), un insert informatîf dut par furlan.
Par discjamâ il pdf, fracait chi.
Ce us parial?
Par discjamâ il pdf, fracait chi.
Ce us parial?
20 aprile 2008
19 aprile 2008
Farcadice in Canadà
Vuê mi è rivât l'invît pe proiezion dal ultin episodi di Farcadice di Luca Peresson e Carlo Della Vedova che cheste volte a son lâts in Canadà.
La proiezion e sarà lunis ai 28 di Avrîl a Feagne.
Par viodi ben l'invît, fracait chi.
18 aprile 2008
Il cjistiel di Susans
Come che o podês lei sul blog de Ninine, ta cheste domenie al sarà pussibil visitâ i cjistiei de nestre regjon.
Jo o segnali il cjistiel di Susans (te foto), un dai plui biei de zone che come architeture al riclame une vile dai Medici in Toscane.
Buine gjite a ducj!
Par rivâ a Susans: fracait chi.
Jo o segnali il cjistiel di Susans (te foto), un dai plui biei de zone che come architeture al riclame une vile dai Medici in Toscane.
Buine gjite a ducj!
Par rivâ a Susans: fracait chi.
Al torne Fuarce Furlans
Su Radio Communicar Fm o podês tornâ a scoltâ la trasmission par furlan fate dai amîs di Colonia Caroya.
Un mandi a Claudio Roya, Marta Copetti, Daniel Cagnelutti e "Lito" Carrizo.
Apontament sabide aes 12.30 ore argjentine (17,30 ore furlane) su Radio Communicar Fm e lunis aes 13.00 ore furlane su Radio Onde Furlane.
Fuarce furlans 2008
Caricato da christianromanini
Un mandi a Claudio Roya, Marta Copetti, Daniel Cagnelutti e "Lito" Carrizo.
Apontament sabide aes 12.30 ore argjentine (17,30 ore furlane) su Radio Communicar Fm e lunis aes 13.00 ore furlane su Radio Onde Furlane.
Fuarce furlans 2008
Caricato da christianromanini
17 aprile 2008
Dotôr Renato
Un "Brâf" a Renato Cracina (te foto), gnûf dotôr cun tesi par furlan a Gurize e ancje condutôr dal gnûf notiziari su RadioRai par furlan.
16 aprile 2008
Novitâts in ufici tecnic
Dopo la lungje corse eletorâl (inmò compliments a Renzo e a Adriano), o feveli di une gnove che e je za stade tratade sul blog di Intesa per Majano: il responsabil dal ufici tecnic si è dimetût.
No mi son claris lis motivazions, ma te riunion de comission ambient di usgnot o pensi che al vignarà fûr cualchi element in mert.
No mi son claris lis motivazions, ma te riunion de comission ambient di usgnot o pensi che al vignarà fûr cualchi element in mert.
15 aprile 2008
Il President de Provincie di Udin
E dopo de elezion dal regjon, si contin lis schedis pe elezion dal President de Provincie di Udin: ve ca i risultâts.
Chi il risultât di liste tal coleç di Sant Denêl.
Chi il risultât di liste tal coleç di Sant Denêl.
Il President de Regjon
E vuê si torne a tacâ, scrutinant prin lis schedis pe elezion dal President de Regjon: ve ca i risultâts.
In particolâr, ve ca i risultâts par Maian.
In particolâr, ve ca i risultâts par Maian.
14 aprile 2008
La Cjamare
Ve chi il link al sît regjonâl li che si viodin i risultâts de Cjamare dai Deputâts a Maian.
Te foto la jentrade di Montecitorio, sede de Cjamare dai Deputâts.
Te foto la jentrade di Montecitorio, sede de Cjamare dai Deputâts.
Il Senât
Ve chi il link al sît regjonâl li che si viodin i risultâts dal Senât a Maian.
Te foto la aule di Palaç Madama, sede dal Senât.
Te foto la aule di Palaç Madama, sede dal Senât.
13 aprile 2008
Procès Somsi
Intun coment, Fausto Floreani nus informe de sentence dal procès che al rivuarde la Somsi di Maian. Ve ca il coment in cuistion.
La notizie e je ripuartade ancje sul gjornâl di îr.
La notizie e je ripuartade ancje sul gjornâl di îr.
12 aprile 2008
Lait a votâ
Si è sierade la campagne eletorâl e come che al è just, ancje jo di sabide fint lunis o rispietarai la regule di no fevelâ di elezions ta chestis zornadis, fintremai che no si savaran i risultâts.
Cun di plui, ta chest fin di setemane, a restaran visibii dome i posts di joibe indevant. Forsit cheste sielte e podarès someâ ecessive, ma o preferìs fâ cussì.
Dut câs, l'archivi al reste acessibil.
Prime di sierâ cheste campagne eletorâl o fâs però une ultime racomandazion indipendentementri des vuestris opinions politichis: LAIT A VOTÂ!
O vin vût tant di spietâ prime che tal 1946 ducj a podessin esercitâ chest dirit e forsit cumò a cualchidun, massime pai zovins, al somee une robe naturâl. Ma no je cussì.
Cualchi volte si à la tentazion di dî "Nol covente: tant nol gambie nuie, a decidin simpri chei"... clamaitmi idealist, ma jo o soi convint che se no si va a votâ si fâs un plasê a chei che no àn rispiet dai citadins e dai nestris dirits. Par chest us torni a dî a ducj: LAIT A VOTÂ!
E stant che a saran tantis schedis, par no fâ confusion, cjalait achì.
Cun di plui, ta chest fin di setemane, a restaran visibii dome i posts di joibe indevant. Forsit cheste sielte e podarès someâ ecessive, ma o preferìs fâ cussì.
Dut câs, l'archivi al reste acessibil.
Prime di sierâ cheste campagne eletorâl o fâs però une ultime racomandazion indipendentementri des vuestris opinions politichis: LAIT A VOTÂ!
O vin vût tant di spietâ prime che tal 1946 ducj a podessin esercitâ chest dirit e forsit cumò a cualchidun, massime pai zovins, al somee une robe naturâl. Ma no je cussì.
Cualchi volte si à la tentazion di dî "Nol covente: tant nol gambie nuie, a decidin simpri chei"... clamaitmi idealist, ma jo o soi convint che se no si va a votâ si fâs un plasê a chei che no àn rispiet dai citadins e dai nestris dirits. Par chest us torni a dî a ducj: LAIT A VOTÂ!
E stant che a saran tantis schedis, par no fâ confusion, cjalait achì.
11 aprile 2008
Al torne Alc&Cè
Ve chi, in regâl cu la Vite Catoliche, il gnûf numar di Alc&cè, il gjornalut par fruts dut in marilenghe curât de brave Erika Adami, realizât cul contribût de Direzion centrâl Istruzion, culture, sport e pâs de Regjon Friûl-Vignesie Julie.
Chest colp si fevele dal bosc dai lôfs. A tornin i Gnognosaurs, Sclisignûf e Alan l’acuilot nostran cu lis lôr aventuris divertentis a fumets; cence dismenteâ i zûcs. E po tantis ideis pal timp libar.
Par sugjeriments e curiositâts sul gjornalut, si pues scrivi une e-mail a Erika Adami, coordenadore de riviste, ae direzion: adami@lavitacattolica.it
Par discjamâ il pfd, ancje dai numars passâts: fracait chi
Chest colp si fevele dal bosc dai lôfs. A tornin i Gnognosaurs, Sclisignûf e Alan l’acuilot nostran cu lis lôr aventuris divertentis a fumets; cence dismenteâ i zûcs. E po tantis ideis pal timp libar.
Par sugjeriments e curiositâts sul gjornalut, si pues scrivi une e-mail a Erika Adami, coordenadore de riviste, ae direzion: adami@lavitacattolica.it
Par discjamâ il pfd, ancje dai numars passâts: fracait chi
10 aprile 2008
Il 5 par MIL ae Patrie
Ancje chest an, come l'an passât, cuant che tu âs di fâ la declarazion dai redits, tu puedis decidi di regalâ il 5 par mil a un ent.
Dânus une man: no ti coste nuie, al baste dome meti tes caselis il riferiment de Patrie dal Friûl.
Scrîf 01299830305.
LOTANT PAR UN FRIÛL PLUI FURLAN, TU STÂS MIÔR ANCJE TU!
Riedo Pup al diseve:
«A son sfueis che a àn un intent sôl: dâi vôs a la int, sintî, racuei e documentâ lis propuestis, lis richiestis e lis protestis dai furlans. A son gjornâi che a fasin vitis a vivi, a stentin a rivâ, ma no molin. A son come poleçuts denant dai falcuçs, ma no si rindin. A son e a vuelin restâ a servizi dal Friûl e a muerin pluitost di metisi al servizi de poiane».
(gjavât fûr dal libri «Magari Ancje» ed. «La Vita Cattolica», 1983)
Grazie pal to contribût!
Dânus une man: no ti coste nuie, al baste dome meti tes caselis il riferiment de Patrie dal Friûl.
Scrîf 01299830305.
LOTANT PAR UN FRIÛL PLUI FURLAN, TU STÂS MIÔR ANCJE TU!
Riedo Pup al diseve:
«A son sfueis che a àn un intent sôl: dâi vôs a la int, sintî, racuei e documentâ lis propuestis, lis richiestis e lis protestis dai furlans. A son gjornâi che a fasin vitis a vivi, a stentin a rivâ, ma no molin. A son come poleçuts denant dai falcuçs, ma no si rindin. A son e a vuelin restâ a servizi dal Friûl e a muerin pluitost di metisi al servizi de poiane».
(gjavât fûr dal libri «Magari Ancje» ed. «La Vita Cattolica», 1983)
Grazie pal to contribût!
Il Diari di Tosoni
Ve ca la cuviertine dal Diari, cuindisinâl jessût îr e che o podês discjamâ in version pdf fracant achì.
Simone e Federica a Udin
Di lui us ai za fevelât, ma stant che al à publicât il so santut (te foto), velu chi une altre volte: se o fos a stâ a Udin o votarès par Simone Bressan (PdL)!
Ma a chei di çampe o consei Federica Angeli (liste çampe Arc di Sant Marc).
Sperìn che tal prossin consei comunâl di Udin a rivin a jentrâ ducj i doi: al sarès un ben par dute la citât.
Ma a chei di çampe o consei Federica Angeli (liste çampe Arc di Sant Marc).
Sperìn che tal prossin consei comunâl di Udin a rivin a jentrâ ducj i doi: al sarès un ben par dute la citât.
09 aprile 2008
Il Comitât 482 te Rêt
O segnali la iniziative dal Comitât 482 che si met in linie cun pagjine web (te foto) e blog.
Une vore di documents, informazions e segnalazions di bande dal coordenament che al met adun associazions, ents e singui citadins che a àn a cûr la tutele dai dirits linguistics di furlans, slovens e todescs de nestre regjon.
Une vore di documents, informazions e segnalazions di bande dal coordenament che al met adun associazions, ents e singui citadins che a àn a cûr la tutele dai dirits linguistics di furlans, slovens e todescs de nestre regjon.
08 aprile 2008
Interviste a Claudio Violino
O segnali une interviste di Claudio Violino (te foto) sul portâl www.lenghe.net.
E domenie o lunis, su la schede pe elezion dal Consei regjonâl, segnait Lega Nord e dongje scrivêt VIOLINO.
E domenie o lunis, su la schede pe elezion dal Consei regjonâl, segnait Lega Nord e dongje scrivêt VIOLINO.
Il Moviment Friûl e i candidâts Presidents de Regjon
Us segnali cheste iniziative dal Moviment Friûl che al domande un incuintri confront cui candidâts ae Presidence de Regjon. Tal prin coment us met il comunicât che mi à mandât il segretari Marco De Agostini. Apontament li di Caucigh a Udin in vie Glemone aes 17.15 di doman miercus ai 9 di Avrîl.
E la ligrie e je a Vissandon
Vissandon
Caricato da christianromanini
Domenie o jeri a Vissandon, miôr cognossude ancje cul non di Uosjinton (Washington) parcè che i abitants di li a fevelin cul "sji". Ise vere Ninine?
07 aprile 2008
Cors di Furlan a Tavagnà
Ancje chest an il Comun di Tavagnà, sportel pe lenghe furlane, al à inmaneât un cors di furlan. Par iscrizions e informazions: fracait achì.
Thermorubriche eletorâl
Il nestri Thermo, nus vise di un apontament, ugnost aes 20.30 in Cjistiel a Susans. Ve ca il comunicât.
06 aprile 2008
Vignesie Julie, la regjon inventade
O segnali chest biel libri curât di Roberta Michieli e Giuliano Zelco: Vignesie Julie, la regjon inventade.
Un libri di lei, parcè che la storie di chest teritori masse voltis nus è stade contade come che ur comodave ai sorestants. Ma probabilmentri la veretât e je une altre...
Grazie a Roberta, a Giuliano e a ducj chei che a àn lavorât.
Un libri di lei, parcè che la storie di chest teritori masse voltis nus è stade contade come che ur comodave ai sorestants. Ma probabilmentri la veretât e je une altre...
Grazie a Roberta, a Giuliano e a ducj chei che a àn lavorât.
05 aprile 2008
Cristina Mauro e Stefano Montello a Maian
Usgnot in auditorium, ancje il comun di Maian al ricuarde la Fieste de Patrie dal Friûl e lu fâs cuntun biel spetacul musicâl di Cristina e Stefano dai FLK: viaggio notturno.
Apontament aes 20.45 in Auditiorium.
Apontament aes 20.45 in Auditiorium.
04 aprile 2008
Cun Piuzzi par Fontanini President
Îr di sere o ai stât a Sant Denêl a un comizi di Pietro Fontanini cui candidâts conseîrs pe Provincie di Udin: Pietro Bosari (Udc), Mauro Fornasiero (Lega Nord) e Adriano Piuzzi (Pdl) (te foto).
Al à viert Bosari, che al à fevelât de sô esperience aministrative, ma le à fate un tic lungje e no mi à entunsiasmât. Po dopo al à cjapât la peraule Fornasiero che al jere pardabon emozionât, ma mi à fat simpatie: e je la sô prime corse eletorâl impuartante e tal so program e je la intenzion di puartâ dedizion e impegn te azion aministrative cuntun voli pai plui debui.
Ma i intervents che mi à plasût di plui a son stâts chei di Adriano Piuzzi e Pietro Fontanini.
O pensi che cuant che un candidât al presente no dome un curriculum e une esperience, ma ancje la passion e la voie di fâ inmò tant come lui, no esistin discors di part: Adriano Piuzzi al è une garanzie par dute il nestri teritori, parsore dai schieraments, un om di votâ sedi di chei di centridrete, sedi di chei di centriçampe. Sociâl, politichis pai zovins, atenzion pal mont des ativitâts produtivis, pal teritori in gjenerâl e ancje une conferme par un impegn a pro de lenghe furlane, che la Provincie e à simpri vût ta chescj ultins agns "e che e à di restâ un pont impuartant tal program" al à dit Piuzzi.
A la fin il candidât president Pietro Fontanini al à fat il so intervent: par furlan.
Un che al à fat il sindic, il president de Regjon e il parlamentâr nol à bisugne di tancj coments: prime al à ricuardât la fieste dai 3 di Avrîl e il significât, ripuartant lis peraulis di pre Checo. Dopo al à fat un resonament gjenerâl su la situazion politiche metint in evidence la situazion di gjenerâl dal stât e po al è jentrât te cuestion provinciâl: da la voie di tornâ a partî dopo un episodi no facil, a la necessitât di otimizâ la azion de provincie in setôrs delicâts come chel de scovacis ("La nestre e je brave int e e pues dâ risultâts bogns cu la racuelte diferenziade: par chest e va premiade e ce che si sparagne al va tornât a la int che e varà di paiâ mancul tassis pes scovacis", al à dit Fontanini) o chel dal lavôr e de formazion.
La conclusion: "Fuarce Friûl"!
A la fin mi soi tirât dongje e o ai vût mût di fevelâ cun lui de cuestion dai sportei linguistics e si è dimostrât interessât e al à preseât lis mês peraulis.
Sì, o soi propit convint e content di votâ pe provincie: Adriano Piuzzi par Pietro Fontanini president.
Al à viert Bosari, che al à fevelât de sô esperience aministrative, ma le à fate un tic lungje e no mi à entunsiasmât. Po dopo al à cjapât la peraule Fornasiero che al jere pardabon emozionât, ma mi à fat simpatie: e je la sô prime corse eletorâl impuartante e tal so program e je la intenzion di puartâ dedizion e impegn te azion aministrative cuntun voli pai plui debui.
Ma i intervents che mi à plasût di plui a son stâts chei di Adriano Piuzzi e Pietro Fontanini.
O pensi che cuant che un candidât al presente no dome un curriculum e une esperience, ma ancje la passion e la voie di fâ inmò tant come lui, no esistin discors di part: Adriano Piuzzi al è une garanzie par dute il nestri teritori, parsore dai schieraments, un om di votâ sedi di chei di centridrete, sedi di chei di centriçampe. Sociâl, politichis pai zovins, atenzion pal mont des ativitâts produtivis, pal teritori in gjenerâl e ancje une conferme par un impegn a pro de lenghe furlane, che la Provincie e à simpri vût ta chescj ultins agns "e che e à di restâ un pont impuartant tal program" al à dit Piuzzi.
A la fin il candidât president Pietro Fontanini al à fat il so intervent: par furlan.
Un che al à fat il sindic, il president de Regjon e il parlamentâr nol à bisugne di tancj coments: prime al à ricuardât la fieste dai 3 di Avrîl e il significât, ripuartant lis peraulis di pre Checo. Dopo al à fat un resonament gjenerâl su la situazion politiche metint in evidence la situazion di gjenerâl dal stât e po al è jentrât te cuestion provinciâl: da la voie di tornâ a partî dopo un episodi no facil, a la necessitât di otimizâ la azion de provincie in setôrs delicâts come chel de scovacis ("La nestre e je brave int e e pues dâ risultâts bogns cu la racuelte diferenziade: par chest e va premiade e ce che si sparagne al va tornât a la int che e varà di paiâ mancul tassis pes scovacis", al à dit Fontanini) o chel dal lavôr e de formazion.
La conclusion: "Fuarce Friûl"!
A la fin mi soi tirât dongje e o ai vût mût di fevelâ cun lui de cuestion dai sportei linguistics e si è dimostrât interessât e al à preseât lis mês peraulis.
Sì, o soi propit convint e content di votâ pe provincie: Adriano Piuzzi par Pietro Fontanini president.
03 aprile 2008
La nestre Fieste Nazionâl: vierzìn i voi!
Ai 3 di Avrîl di ogni an si celebre la fieste de Patrie dal Friûl, ricuardant la nassite dal Stât Patriarcjâl di Aquilee.
Il contest
L’Imperadôr Indrì IV, tornant di Canossa, li che i jere stade gjavade la scomuniche di Pape Gregori VII, al ven salvât dal so amì Siart di Beilstein, Patriarcje di Aquilee, che lu jude a scjampâ de vuaite dai nobii che lu menaçavin. Par ringraziâlu de fedeltât e dal jutori prestât, ai 3 di Avrîl dal 1077 l’Imperadôr Indrì IV al firme la bole imperiâl che e conferìs al Patriarcje Siart il podê temporâl: pe prime volte la aree, che e cjape dentri i teritoris dal Friûl, Cjargne, Cjadovri, e ancje zonis che vuê a son in Austrie, Slovenie e Istrie, e je governade di une autoritât locâl e autonome che e à sede a Aquilee.
Lis funzions dal Patriarcjât
Il storic Gian Carlo Menis, te sô “Storie dal Friûl”, al scrîf «Si costituive cussì un vast e compat teritori che al veve di sotstâ ae uniche jurisdizion feudâl dal Patriarcje. Intune peraule al vignive fondât chel “principatus Italiae et Imperii”, politic-eclesiastic, che al sancive une realtât sociâl za consolidade mediant di un lunc procès storic e che, di li indevant, par trê secui e mieç, e varès unît i furlans in formis simpri plui elevadis di vite civîl».
Il Parlament dal Friûl, un dai prins in Europe
Il Stât Patriarcjâl si à di ricuardâlu ancje par un altri impuartant orghin istituzionâl: Il Parlament dal Friûl che al clamave adun rapresentants de glesie, de nobiltât e dai comuns. No je date precise che e documenti la fondazion di cheste istituzion, volude dal Patriarcje ancje par limitâ lis pressions de nobiltât. Ma al è sigûr che il Parlament dal Friûl al nassè ben prime dal 1215, cuant che in Ingletiere e fo scrite la Magna Charta Libertatum, il document che al fasarès tacâ la ete de democrazie parlamentâr.
Ma in Friûl o sin rivâts almancul 20 agns prime!
Il 3 di Avrîl in dì di vuê
Ricuardâ une date al à un valôr simbolic, ma no si pues fermâsi a une semplice celebrazion. Al à di jessi un moment par resonâ su la nestre storie, cence nostalgjiis anacronistichis, ma cu la cussience che il Stât Patriarcjâl al rapresente il prin e il plui lunc (al durà fintremai al 1420) esempli di autoguvier dal nestri teritori.
Ve chi ce che al diseve ancje Pre Checo Placerean.
Il contest
L’Imperadôr Indrì IV, tornant di Canossa, li che i jere stade gjavade la scomuniche di Pape Gregori VII, al ven salvât dal so amì Siart di Beilstein, Patriarcje di Aquilee, che lu jude a scjampâ de vuaite dai nobii che lu menaçavin. Par ringraziâlu de fedeltât e dal jutori prestât, ai 3 di Avrîl dal 1077 l’Imperadôr Indrì IV al firme la bole imperiâl che e conferìs al Patriarcje Siart il podê temporâl: pe prime volte la aree, che e cjape dentri i teritoris dal Friûl, Cjargne, Cjadovri, e ancje zonis che vuê a son in Austrie, Slovenie e Istrie, e je governade di une autoritât locâl e autonome che e à sede a Aquilee.
Lis funzions dal Patriarcjât
Il storic Gian Carlo Menis, te sô “Storie dal Friûl”, al scrîf «Si costituive cussì un vast e compat teritori che al veve di sotstâ ae uniche jurisdizion feudâl dal Patriarcje. Intune peraule al vignive fondât chel “principatus Italiae et Imperii”, politic-eclesiastic, che al sancive une realtât sociâl za consolidade mediant di un lunc procès storic e che, di li indevant, par trê secui e mieç, e varès unît i furlans in formis simpri plui elevadis di vite civîl».
Il Parlament dal Friûl, un dai prins in Europe
Il Stât Patriarcjâl si à di ricuardâlu ancje par un altri impuartant orghin istituzionâl: Il Parlament dal Friûl che al clamave adun rapresentants de glesie, de nobiltât e dai comuns. No je date precise che e documenti la fondazion di cheste istituzion, volude dal Patriarcje ancje par limitâ lis pressions de nobiltât. Ma al è sigûr che il Parlament dal Friûl al nassè ben prime dal 1215, cuant che in Ingletiere e fo scrite la Magna Charta Libertatum, il document che al fasarès tacâ la ete de democrazie parlamentâr.
Ma in Friûl o sin rivâts almancul 20 agns prime!
Il 3 di Avrîl in dì di vuê
Ricuardâ une date al à un valôr simbolic, ma no si pues fermâsi a une semplice celebrazion. Al à di jessi un moment par resonâ su la nestre storie, cence nostalgjiis anacronistichis, ma cu la cussience che il Stât Patriarcjâl al rapresente il prin e il plui lunc (al durà fintremai al 1420) esempli di autoguvier dal nestri teritori.
Ve chi ce che al diseve ancje Pre Checo Placerean.
Publicât di Christian Romanini aes 00:01 3 commenti:
Etichetis: culture, dirits, elezions, europe, fantats, furlan, identitât, marilenghe, patrie dal friûl, politiche, pre Toni Beline, storie, tradizion, tutele
02 aprile 2008
Curiositâts: candidâts zovins e furlans
Come che o ai za dit se o fos a stâ a Udin o darès la mê preference a Simone Bressan (liste PdL), un gno amì che come me ancje se nol è di çampe, al pense che la tutele de lenghe furlane e sedi une robe juste. Mi à plasût che al à preparât ancje i santuts par furlan.
Une altre candidade, simpri mê amie, ma di chê altre bande e je Federica Angeli (liste çampe Arc di Sant Marc). Ancje jê e à fat i santuts par furlan. E no dome e pense e e dîs che la tutele linguistiche e je une robe impuartant: ancje lu dimostre cui fats e cun fuarce. E par chest o segnali une iniziative che e je previodude par vinars ai 4 di Avrîl: fracait chi par lei il program. Brave Federica!
Dut câs, o fâs une racomandazion finâl. Se tu sês un eletôr di Udin e tu âs a cûr la tutele de lenghe furlane ancje pal to comun, tu âs 2 sieltis intes elezions comunâls: se tu sês di centridrete vote Simone Bressan; se tu sês di centriçampe vote Federica Angeli (liste çampe Arc di Sant Marc).
Une altre candidade, simpri mê amie, ma di chê altre bande e je Federica Angeli (liste çampe Arc di Sant Marc). Ancje jê e à fat i santuts par furlan. E no dome e pense e e dîs che la tutele linguistiche e je une robe impuartant: ancje lu dimostre cui fats e cun fuarce. E par chest o segnali une iniziative che e je previodude par vinars ai 4 di Avrîl: fracait chi par lei il program. Brave Federica!
Dut câs, o fâs une racomandazion finâl. Se tu sês un eletôr di Udin e tu âs a cûr la tutele de lenghe furlane ancje pal to comun, tu âs 2 sieltis intes elezions comunâls: se tu sês di centridrete vote Simone Bressan; se tu sês di centriçampe vote Federica Angeli (liste çampe Arc di Sant Marc).
Ringraziaments transoceanics
Vuê Luca mi à fat une biele sorprese publicant il video dal Sindic di Sant Durì: une biele sodisfazion personâl. Grazie Luca.
Ma il grazie e un cjâr salût lu mandi ancje e soredut al siôr Sindic di Sant Durì e a ducj i furlans argjentin di là jù.
01 aprile 2008
Ce sdrondenade...
O rivi dome cumò a scrivi alc. Par dut il dì o ai scugnût cirî di ripiâmi di ce che o ai let sul gjornâl di vuê... sperant che al fos un pes di Avrîl.
Parcè che par me nol è just e no condivît ce che Renzo Tondo (te foto) vuê al à dit a proposit di lenghe furlane.
Secont me, i bêçs pe tutele de lenghe furlane no son bêçs strassâts. Tantis realtâts europeanis ancje se a son plurilengâls, a son un grum svilupadis dal pont di viste economic, culturâl e turistic: Catalogne, Paîs Basc, Lussemburc, Irlande, Gales, e vie indevant. Pal svilup economic il plurilinguisim nol è avonde, ma dal sigûr al jude: e za chest al varès di fâ rifleti su la sô impuartance, e su chê des risorsis di investî parsore. No par câs, i paîs a pene nomenâts a investissin une vore di plui di bêçs di ce che no fâs la nestre regjon. Investî risorsis tal pluirilinguisim no dome al cree puescj di vore leâts in maniere direte a chest cjamp, ma al met in vore un circul virtuôs che al zove ae inovazion e al svilup di un indot une vore larc. Intune economie globalizade come la nestre, il plurilinguisim al rapresente un vantaç che al permet di caraterizâ i prodots cence il pericul di omologâsi: par fâ un tant no coventin finanziaments a ploie, ma une politiche linguistiche serie. Ve che alore, investî ta chest cjamp, plui che util, al somee necessari.
E no baste dome la famee. Daûr di diviersis ricercjis di nature sociolinguistiche, tai ultins agns la lenghe furlane e à pierdût l’un par cent dai fevelants ogni an. Il furlan al à pierdût plui teren tai ultins cuarante agns che no tai cuatri secui prime. Chest al dipent massime dai gambiaments radicâi che a àn segnât tal stes periodi no dome la societât furlane, ma il mont intîr. In dì di vuê i mieçs di comunicazion a àn une presince mai cussì fuarte, la scolarizazion e rive pardut e i percors formatîfs a domandin timps simpri plui luncs, cualsisedi ativitât e à di passâ par procès che a domandin un ûs grandonon di documents e materiâi scrits. Tune realtât come cheste, pensâ che une lenghe e puedi sorevivi cence une sô presince publiche e uficiâl te scuele, tai mieçs di comunicazion, te aministrazion publiche e je, te miôr des ipotesis, pure utopie e, te piês, une semplice façade par platâ la volontât di copâ une lenghe.
O scuen ametilu: o soi restât mâl pes declarazions che o ai let... cussì mâl che il Luca, mi à dedicât ancje un post...
Parcè che par me nol è just e no condivît ce che Renzo Tondo (te foto) vuê al à dit a proposit di lenghe furlane.
Secont me, i bêçs pe tutele de lenghe furlane no son bêçs strassâts. Tantis realtâts europeanis ancje se a son plurilengâls, a son un grum svilupadis dal pont di viste economic, culturâl e turistic: Catalogne, Paîs Basc, Lussemburc, Irlande, Gales, e vie indevant. Pal svilup economic il plurilinguisim nol è avonde, ma dal sigûr al jude: e za chest al varès di fâ rifleti su la sô impuartance, e su chê des risorsis di investî parsore. No par câs, i paîs a pene nomenâts a investissin une vore di plui di bêçs di ce che no fâs la nestre regjon. Investî risorsis tal pluirilinguisim no dome al cree puescj di vore leâts in maniere direte a chest cjamp, ma al met in vore un circul virtuôs che al zove ae inovazion e al svilup di un indot une vore larc. Intune economie globalizade come la nestre, il plurilinguisim al rapresente un vantaç che al permet di caraterizâ i prodots cence il pericul di omologâsi: par fâ un tant no coventin finanziaments a ploie, ma une politiche linguistiche serie. Ve che alore, investî ta chest cjamp, plui che util, al somee necessari.
E no baste dome la famee. Daûr di diviersis ricercjis di nature sociolinguistiche, tai ultins agns la lenghe furlane e à pierdût l’un par cent dai fevelants ogni an. Il furlan al à pierdût plui teren tai ultins cuarante agns che no tai cuatri secui prime. Chest al dipent massime dai gambiaments radicâi che a àn segnât tal stes periodi no dome la societât furlane, ma il mont intîr. In dì di vuê i mieçs di comunicazion a àn une presince mai cussì fuarte, la scolarizazion e rive pardut e i percors formatîfs a domandin timps simpri plui luncs, cualsisedi ativitât e à di passâ par procès che a domandin un ûs grandonon di documents e materiâi scrits. Tune realtât come cheste, pensâ che une lenghe e puedi sorevivi cence une sô presince publiche e uficiâl te scuele, tai mieçs di comunicazion, te aministrazion publiche e je, te miôr des ipotesis, pure utopie e, te piês, une semplice façade par platâ la volontât di copâ une lenghe.
O scuen ametilu: o soi restât mâl pes declarazions che o ai let... cussì mâl che il Luca, mi à dedicât ancje un post...
Iscriviti a: Post (Atom)


c: text/html

text:
Alore, chei ch'a crodin che stant di fûr a no san capî nuje di ce ch'al sucêt di drenti jó o varès voe di dî che di drenti al sucêt simpri mancul di ce ch'al puès sucedi di fûr.
In Italie, di sigûr, a saran aromai ce tancj comunitaris o extracomunitaris che achi da me e forsit o puedarès vê vût le stesse esperience stant in Friûl. Ah si? Viodêt vulatris.
Dîs ains indaûr o vevi cjapât sù un zovin rumen par lavorâ da me.A nol cognosseve nuje ma o ai vidût subite ch'al veve buine volontât e ancje un bon caratar par intindisi sêti cun me che cun chei âltris. Al é restât da me 4 ains. Daspó al é lât a lavorâ in Spagne, in France, in Inghiltere e fintramai 6 mês in Italie des bandis di Pescara.(Cuâl mamon talian puedaressial fâ tant?)
Di tant in tant al mi mandave une cartuline. Doi mês fa, al é vignût a cjatâmi. Al jere deventât lui stès un paron ch'al dave lavôr a 30 operaris. Vuê al jere il dí di Nedâl pai ortodós come lui e al mi veve invidât a mangjâ.
Al jere sorprês di viodimi e al mi à fintramai ringraziât di vê acetât il so invît. Jó o vevi voe di viodi cemût che da piçul emigrât clandestin al si jere fat un puèst tal sorêli e lui al voleve mostrâmi cemût ch'al jere rivât a meti in pratiche ce ch'al veve imparât da me. Jó o jeri sorprês parcé ch'o no i vevi insegnât nuie. O lu vevi juste tratât da amîc e no da operari.
Cussí o ai podût zerçâ le polente rumene ch'a si clame Mamaliga e ae gastronomie rumene massedade cun chê ucrainiane, russe e gjeorgiane par vie de 15ine di amîcs di ogni sorte ch'andere lí a mangjâ cun nô. Sa us plâs di bevi e mangjâ in companie come a mi, le esperience a valeve le pene. No crodarês ma da lôr, ancje sa son ortodós, a no an nissune pôre di stonâ cun lis regulis e us puès dome dî che 5 oris dopo, lis feminis e i omps a jerin ducj compagns: Le cinturie disfate e fintramai le butêghe viarte par fâ puèst ae panse ch'a no saveve plui dulà metisi. Inutil dîus che nissun al veve plui puèst par parâ jù ancje il dôlç.Enfre il vin puartât de France e chel de Austrie, chel de Spagne e chel da l'Italie ch'o vevi puartât jó, o ai podût salvâmi cun tun café fat ae turche e rivâ a cjase san e salf.
Jó o no sai ce che i nestris governos a stan fasint ma invesit di favoregjâ a sei tolerants cui estremiscj musulmans ch'a vegnin a fâ casin da nô al sarès miôr di zirâsi viers l'est e mandâ a cagâ i merecans e i inglês che an pôre che cun lôr l'Europe a deventi masse fuarte.
Chestis considerazions fatis cun le panse plene, naturalmenti, a puedaressin gambiâ vie pe gnot so mi svèi cun tune sêt ma intant o soi convint che i slâfs a sêtin plui fradis di nô che cuicusêti.
Cumó o varès di ricevi un invît par festegjâ il prin dal ant cinês e che diu nus vuardi so no torni cun le cinture viarte e so no piert i bregons pe strade. Intant us dîs Nadarovie!
Ho già avuto cualche sparatoria tra queste righe con dei compagni di blog per via degli zingari rumeni ma tra quello che dico per non fare come tutti e quello che faccio per far quello che mi piace c'é sempre una differenza. Fattostà che oggi, si festeggia il natale ortodosso. E chissenefrega? Infatti, se si conta che dalla preistoria in qua ci sono state duecentomila generazioni, chissà quanti dei e quante religioni differenti ci sono state...Perché le religioni attuali dovrebbero essere meglio o superiori? Lasciamo stare.
Invece di essere contro tutte le religioni, perché non festeggiarle tutte?
Dunque, ero invitato a pranzo da una famiglia di rumeni. Molti rumeni, hanno dei familiari ucraini e molti ucraini hanno dei familiari georgiani o russi e dunque avrei potuto incontrare a tavola anche Putin. Invece niente, solo gente semplice ma cordiale, generosa, calorosa e estremamente umana. La storia dovrei farla incominciare 10 anni fa quando raccolsi un rumeno clandestino sui 18 anni. Non conosceva niente di niente ma aveva una gran voglia di imparare, un buon carattere per non prendersela né con me se ero troppo esigente né coi compagni gelosi. Lui era sempre daccordo e allora per le mostre o i recapiti lo portavo con me in tutti i paesi d'Europa. Ma dopo 4 anni, decise lostesso di andarsene per conto proprio e finí in Spagna, poi in Francia, poi in Italia, in Austria e finalmente due mesi fà é venuto a salutarmi e per chiedermi se avevo lavoro da dare a uno o due dei trenta operai della sua ditta...(Chi, di tutti i mammoni italiani, potrebbe farne altrettanto?).
Contento di poterlo aiutare di nuovo, abbiamo fatto qualche affare insieme e non é detto che non ne faremo ancora poiché, per fare un buon affare, l'affare dev'essere proficuo per ambedue le parti altrimenti si fa solo una volta, no?
A pranzo con loro, ho dovuto tirar fuori dalla mia memoria tutto ció che sapevo in lingue slave e tra il vino di tutte le nazionalità e le specialità di tutti i paesi dell'est ho perso spesso il filo perché da loro, un pranzo dura al minimo cinque ore e quando si esce si rischia di perder i calzoni per strada perché dopo aver aperto la cinturia e lo zip della bottega per lasciare il ventre esprimere i rotondi sorrisi, il camminare diventa penoso.
Comunque, le grande tavolate mi sono sempre piaciute. La prossima sarà per l'anno nuovo ortodosso e poi quello cinese. Nel frattempo: Nasdarovie!

robotstxt: allowed

filter: keep


text:
giovedì 18 settembre 2008
Wall street journal
Un famos giornal si è lanciàt a vendi vin cun lis modernis tecnologis . L'è stat creat un sit www.wsjwine.com par vendi vins in Americhe di diferentis zonis dal mont (13 pais) e di difarentis produzions: Argentine 1, Australie 7, Austrie 1, Cile 4, France 43, Italie 9, Germanie 5, Ongjiarie 3, Gnove Zelande 4, Portogal 3, Spagne 4 e poi i plui famos produtors di vin tal mond USA 41! Sameè che le cualitat e lassi un poc a desiderà, ma disin che si à di scuminza par podè migliorà dopo.
Vedaren come che funzione...
Vedaren come che funzione...
Pubblicato da spirt di vin a 08:49 1 commento:
venerdì 12 settembre 2008
Balòn e vin
Come che ripuarte un giornal di Firenze, l'atacant da Fiorentine Adrian Mutu l'à dat il propit nom a un vin di Castelnuovo Berardenga. Il vin di clamarà "Il 10 di Adrian Mutu", vermentino blanc, rosat e ros. Cuissà se cualchi cantine furlane premiarà in chist mut un zuador dall'Udìn, par brindà al sucès!
Pubblicato da spirt di vin a 08:16 Nessun commento:
Etichette: cronache
giovedì 11 settembre 2008
Conclusions sul Brunello
Cualchi riflesion final su le cuestion dal Brunello. Di une bande l'è un prodot di alte cualitat che nol pol jessi snaturat cun modifichis di produzion, almancul di no fà un Brunello di Serie A e un di Serie B. Di che altre lis pressions economichis (baste viodi ce che costin lis butilis) che domondin plui flessibilitat par vendi di plui. Il rest mi samèe filosofie o cjacaris come che disevin i vons.
Une cuestion ancjemo viarte che si viodarà cimut che và a finile.
Pubblicato da spirt di vin a 09:23 Nessun commento:
martedì 9 settembre 2008
Vin furlan
Un ziar a cognossi un vin furlan, chel sameave piardut dopo da fillossere: il pignul. Nas in ta zone di Buri e il ven za citat dal 1300, cuand chel venive ufiart da citadinanze di Udin ai luogotenens che rivavin. Tornat a cjatà dongje da Abazie di Rosaz tal 1970, el è un vin chel spose ben sie le ciar rosse che blancje. Cuasi a dut past, se il prin l'è important. Bon brindisi!!
Pubblicato da spirt di vin a 16:48 Nessun commento:
Etichette: cusine, vin furlan
domenica 7 settembre 2008
Brunello e gnove normative europee
Tra un an, gambiarà le classificazion dai vins passand da piramide DOCG/DOC/IGT/VDT al sisteme europeo za in vigor par gli alimens e il ueli DOP e IGP. Chest cambiament el compuarte le riduzion a 182 tra DOP e IGP cuintri lis 470 DOCG, DOC e IGT. Soredut sarà un territori a partà il nom e no plui une zone specifiche vocade a che produzion. Par fà l'esempli dal Brunello, il Rosso di Montalcino, Sant'Antimo e Moscadello sarn dutin inglobadis ta definizion Brunello DOP. Cui chel varà teritoris in che zone podarà clamà il vin Brunello ancje se no sarà plui le stese cuestion. E magari giavànt fur lis vis definidis improdutivis si cjape ancje un premi.
Dal moment che l'Europe a decidut che si produs masse vin, bisugne sgarfà fur lis vignis improdutivis, e sperà che nol sucedi come cul lat e il forment che cumò vin di importà da Cine...
I giapones e stan zà provan il sake pasat tas bottis di vin blanc par dagij un altri savor...
Dal moment che l'Europe a decidut che si produs masse vin, bisugne sgarfà fur lis vignis improdutivis, e sperà che nol sucedi come cul lat e il forment che cumò vin di importà da Cine...
I giapones e stan zà provan il sake pasat tas bottis di vin blanc par dagij un altri savor...
Pubblicato da spirt di vin a 11:29 Nessun commento:
sabato 6 settembre 2008
Politiche agricule ...confuse!
Cui che mi interprete chist articul l'è braf..
Poi parce no OGM e in Friul si pol provà? Ce intenzions sono tal lor ciaf?
Pubblicato da spirt di vin a 11:26 2 commenti:
Brunello e disciplinar di produzion
Si è vidut secuestrà butilis di Brunello, di aziendis ancje famosis, fat cun ue difarente dal Sangiovese, cince rispetà il disciplinar di produzion, lis regulis che sigurin chel chel compre da cualitat dal prodot. Ma cuai sono i limis tan contestas dal disciplinar di produzion? Soredut usà dome ue Sangiovese, prodote tal territori comunal di Montalcino. Tanc sostegnin che no si pol produsi un vin al 100% Sangiovese, ma l'è mior tajalu cun un tic di merlot, cabernet o altris vins. Esperiencis dal genar son stadis fatis, ma le cuestion je che no si pol clamalu Brunello, baste clamalu in altre maniere. Se no si fevele di condono! Si à di dì che si a scherzat e no si son rispetadis lis regulis, e che certis butilis "di ecellenze", no son propit cussì. Alore parce cirè di modificà il disciplinar? In nom da modernitat? Da evoluzion dal gust di chei che lu bevin? o in prevision da gnove normative di classificazion dai vins propueste da Union Europee?
Pubblicato da spirt di vin a 08:44 Nessun commento:
Etichette: cronache
venerdì 5 settembre 2008
Tocai vs Brunello
Dopo il lung tormenton dal Tocai finit cun le nassite dal Friulano, chiste estat el va di mode fevelà magari cun pocie conoscenze dal Brunello. Vin sequestrat, adulterat, modifiche dal Disciplinari, gnuf mut di clamà i vins second le Union Europee...
Tante ciar sul fuç, alore doman cirarai di meti un poc di ordini tal informazions..
Pubblicato da spirt di vin a 10:48 Nessun commento:
mercoledì 3 settembre 2008
Cusine estere
Si cir simpri di cumbinà le cusine straniere cul vin local, no simpri in maniere corete. Là simpri a finile cun bevi agne o bire se si mangje etnic, no lè simpri une scielte gradide.Se el plas di mangja indian si pol scielzi cualchi vin da Mosella . Il Gewurztraminer par esempli samee sposà ben le cusine speziade indiane. Provà par crodi...
Pubblicato da spirt di vin a 12:23 Nessun commento:
martedì 2 settembre 2008
Pesticidi in viticolture
Certis nutizis e passin simpri in second plan, ma nus interesin di dongje in maniere importante. Dal 1 di setembre, le Union Europee a cambiat lis indicazions sui pesticidi in viticolture. Chei consentis saran 435! Coventarà une lauree in chimiche par capì alc.
Un coment interesant si pol leilu achi.
Pubblicato da spirt di vin a 13:14 Nessun commento:
Etichette: cronache, imitazions
Iscriviti a: Post (Atom)


text:
No ai nissune voe di esi neutro seben no soi mai lât a votâ in vite mê e come che chest blog al é il gno diari, vie subite al sodo:
Il titul: Esperiment FVJ Gnûfs modei di disvilup.
So vês chê di lâ a lei o lais sul sito che il Dree us segnale par cirî di capî di ce ch'al si trate. Come che il logo al é in francês jo disarès: Qui n'avance pas, recule... come i francês. Al ûl dî che chel ch'a nol và indevant, s' al reste ferm, al é come s'al tornàs indaûr.
Dapardut a si cîr di savê cemût fâ par riva prime. In Friûl cumo a si cîr di savê cemût fâ par rivâ l'ultim.
So lais a cheste reunion, al é conseât di lâ alà cjaminant denantdaûr par mostrâ ch'o vês capît ce che chescj eminents professors di no-sai-cê a cirin di fânus crodi tirant fûr le democrazie. Cussí, in câs di bisugne o saveis scjampâ plui svuelts:-)
Lis grandis nazions e fasin esperiments par lâ sù le lune. A Udin, i nestris "scienzâts" a cjacarin di cê ch'a podaressin forsit cjacarâ eventualmenti un doman semai e an i susudis de regjon, o ben a no an une indigjestion o âghe avonde par tirâ le cjadenute in câs di diaree. o di costipazion.
Ma ce îsal il disvilup? Cirît vualtris. Il Grillo al disarès ch'al é come se un al làs tal cesso e invesit di fâle fint in somp al si fermàs tal mieç.
O ben come se un zovin di 13 ains ch'al viôt spontâ il prin pêl al si metès a fâ le barbe tal cûl par pôre di sei butât fûr... di cjase s'al devente masse grant.
O no sai...Dopo il vafanculo day dal Grillo( cul V dai doi dêts) al si puedarès fâ un vàinmone dei a le furlane (cun trê dêts par fâ l'M come in te foto a pene fate) Da no confondi cul anus dei o no sai plui ce ch'al a di sei:-)


text:
Denant de
notizie che il guvier asturian al taiarà dal 20% il belanç par
mantignî i cutuardis servizis di normalizazion linguistiche ativâts
sul teritori, la organizazion Xunta pola Defensa de la Llingua
Asturiana e à domandât che i ents locâi a colaborin cul guvier de
comunitât autonome par mantignî vierts chescj servizis. Cundut che
vie pal 2012 il guvier asturian al veve za taiât dal 60% lis
risorsis pai mieçs di comunicazion, pe musiche e pes associazions
impegnadis pal asturian, la Xunta e lamente che cui che al fâs di
mancul ta chest setôr a son propit i ents locâi e duncje cumò al
sarès il moment just par tacâ a fâ la lôr part. La sierade dai
servizis teritoriâi di normalizazion linguistiche, e spieghe la
Xunta pola Llingua, e larès ancje a causâ la pierdite di cualchi
disine di puescj di vore.
Font:
AsturNews, 16/11/12


text:
Che âltre setemane o cjacaravi de plui grande polentade dal mont fate in val dal Ostie-ancje-lôr-ch'a-le an-fate-prime-di-nô.
Une polentade, aé simpri miôr cuant ch'a si é in compagnie. Nuie di plui lancurôs che bevi un tai o fâ le polente dome par sè. Alore o invidi simpri cualchidun par dividi e le polente e il plasê.
Mai fat polente e osei. Al massim o ai condividût cualchi fruçon di polente cui ucei ch'a vegnin ogni dí a viodi sù le terace ce ch'o vin fat da marinde ma o ai zà fat polentis cun dut ce ch'al mi capitave das mês bandis. Le luanie nostrane cualchi vôlte o le cjati ma plui facilmenti o cjati le luanie francês ch'aé tant grasse, ma tant di chê grasse che le polente a mi somee simpri masse sute. Pal prin dal ant rùs, o eri invidât a fâ le polente da une copie di mongui che si erin ocupâts dal companatic sbrovant in padjele lis fetis dune luaniote di scuâsi 10 centimetros di diametro ch'a vevin comprât in Bielorussie. .Insome dut ben, grazie.
O vevi cun me il cjalderin di ram ch'a mi a regalât mê sûr ch'a sta tal Piemont dal Barolo... Ch'a nol a nue di viodi cul nestri borôli e al si clame paiolo... Ch'a nol nue di viodi cul nestri puiûl ma nancje cui nestris cjalderins...Joii ce rimis ch'a mi vegnin simpri fûr!
Il ram, al é di sigûr biel da viodi e o ai fat biele figure. Po o savin ch'al é ancje un bon condutôr di calôr e duncje le polente a é buine ancje lí. Po ben, no é propit triste. Ma...A indé un ma.
Le copie di mongui, scienziâts in biologjie a mi an fat rimarcâ che le polente restade, dopo dôs trê oris a ere deventade dute vert torator. Il ram, cun le âghe al si oside e al prodûs il vert di ram che, sa si lu lasse osidâ al devente vert come un monument a Garibaldi.
Po ben, cul vin spagnûl puartât da une copie messicane e la lôr Aguardiente mascedade a la vodka e ae sgnape o vin vût avonde par disinfetâ il stomi tal câs che il vert dal ram al sedi nocîf e nissun al a butât fûr.
Ma fin cumó, chest djaul di paiolo,al mi veve simpri tirât a siment. Al veve un braç cul mescul eletric ch'al si fissave cun pene sul bort de pignate, alore o vevi cambiât le vît cun tune plui pratiche. Daspó, une vôlte che le farine a ere poiade jù sù l'âghe mascedant par no fâ grums, al bastave meti sù il motorin, inescâ il mescul e, le polente a si massedave par 40 minûts di besole. Di besôle? Po ben, se le polente a deventave masse dure alore il motorin a nol rivave plui a girâ e dopo trê polentis, il motorin a nol lave plui. Naturalmenti da bon secje scjatulis o ai fat il gnôgno e o soi lât a domandâ al fabricant un motôr di ricambio e lui da bon talian al no mi a rispuindût.


text:
Il
comun di Miranda do Douro, la associazion de lenghe e de culture
mirandese e la academie de lenghe asturiane a àn firmât un acuardi
che al permet di inviâ une gnove stagjon di relazions culturâls e
economichis tra la aree mirandese, in Portugal, e lis regjons di
lenghe asturiane dal stât spagnûl. La intese e facilitarà il
scambi di professôrs e di students, publicazions in comun e altris
azions par tutelâ e par svilupâ asturian e mirandês, varietâts
che a partegnin ae stesse famee linguistiche asturiane leonese.
Fevelât massime inte aree di Miranda do Douro, il mirandês al è
doprât di uns 7/8 mil personis e dal 1999 al è ricognossût dal
Portugal tant che lenghe couficiâl di chest teritori.
Font:
Noticias ao minuto,
20/06/15


text:
L’Ufici
Public pe Lenghe Ocitane (ÒPLO), inviât che nol è tant des Regjons
Aquitanie - Limosin - Poitou-Charents e Lenghedoc - Roussillon - Sud
Pireneus, al à metût a disposizion un milion di euros par valorizâ
e par sburtâ l’ûs dal ocitan. I fonts a saran indreçâts massime
par infuartî l’insegnament de lenghe proprie tes scuelis publichis
e par garantî materiâi didatics pe rêt des scuelis privadis
ocitanis (Calandreta).
Altris risorsis a laran par sostignî lis ativitâts dal Congrès
Permanent pe Lenghe Ocitane (CPLO), dal Istitût di Studis ocitans
(IEO), dai centris ocitans di formazion professionâl di Tolosa /
Toulouse e Ortès / Orthez, de television vie internet Oc-tèle e de
societât di dopleadure Conta’m. I fonts a cuvierzin ancje il lanç
dal premi “Jan Moreu” dedicât ae inovazion in politiche
linguistiche.
Font:
Jornalet,
28/03/16


text:
Paîs Basc: ex presonîrs politics a denunciin la politiche penitenziarie
Un centenâr di ex presonîrs politics bascs si à dât dongje tes zornadis stadis a Usurbil par rivendicâ une soluzion dialogade dal conflit jenfri il Paîs Basc e i stâts spagnûl e francês e par denunciâ la politiche penitenziarie in vore in dì di vuê. Di une bande no si ricognòs ai presonîrs bascs il status politic, e di chê altre si doprin misuris di ecezion che a valin dome par lôr. Joxean Agirre e Begoña Sagarzazu, a non dal coletîf, a àn ricuardât lis misuris persecutoris dopradis cuintri dai presonîrs bascs: de dispersion fin al dinei dal dirit ae salût, des violencis al isolament continuât, cence po dismenteâ i ritarts inte liberazion a fin pene o il progjet che al previôt misuris di control par vincj agns daspò de liberazion. A vuê a son passe 760 i presonîrs politics bascs che si cjatin tes presons spagnolis e francesis.


text:
Stât spagnûl: nassude Diverslinguae par promovi il plurilinguisim
Promovi la diviersitât linguistiche intal stât spagnûl e controlâ che la legjislazion in materie linguistiche e sedi rispietade. A son chescj i obietîfs principâi de associazion Diverslinguae che e je stade presentade cualchi zornade indaûr a Sant Jacum di Galizie (Santiago de Compostela) e che e met adun organizazions baschis (Aurten Bai e Euskara Kultur Elkargoa), catalanis (CIEMEN), e galizianis (A Mesa pola Normalización Lingüistica). Tra i prins progjets in program si à la vierzidure di un portâl web plurilengâl, ancje in colaborazion cu la aministrazion statâl. Cun di plui, la presentazion de associazion e je stade la ocasion par comentâ lis racomandazions inviadis al guvier di Madrid dal Consei dai ministris de Europe. Se lis autoritâts europeanis a vessin vût dutis lis informazions su la situazion dai dirits linguistics intal stât spagnûl, il riclam al sarès stât inmò plui dûr, a àn dite i rapresentants des organizazions che a componin Diverslinguae.


text:
1) jo scuele tropis oris soio tignude a fâ di furlan? Quante ore di friulano deve fare la scuola?
Ai sens de 482/99, la scuele e je clamade a corispuindi a la richieste dai gjenitôrs par garantî l’aprendiment dal furlan. Il troi par rivâ a di chel obietîf al jentre te autonomie scolastiche.
Ai sensi della legge 482/99, la scuola è chiamata a rispondere alla richiesta dei genitori per garantire l'apprendimento del friulano. In tal senso si deve utilizzare l'autonomia scolastica.
2) Puedial un Collegio Docenti decidi di fâ un numar limitât di oris? E fin a tropis oris di massime? Il collegio docenti può decidere un numero minimo di ore? Qual è il limite massimo?
Idem, come sore, naturalmentri intal limit massim dal 20% de cuote di autonomie.
Nel limite massimo del 20% della quota dell'autonomia.
3) Come riferiment o vin cjapât par agns il bando dal progjet regjonâl (40 oris), ma isal cualchi altri document furlan, talian, european che al fevele di timps? Per anni abbiamo preso come riferimento il bando del progetto regionale (40 ore) ma c'è qualche altro documento friulano, italiano, europeo che parla di tempi?
Con il nuovo regolamento ai sensi della Legge del 29/07 saranno date indicazioni precise su contenuti e ore, sempre però lasciando salve le autonomie scolastiche.


text:
Bal
Il bal e je une schirie di moviments stabilîts prime o spontaniis che a van daûr une musiche o un ritmi. Il bal al è spes dome une forme di divertiment, ma al pues ancje vê un fuart contignût artistic (balet classic) o jessi une espression storiche e sociâl di une popolazion (danzis folcloristichis). In ciertis societâts umanis il bal al pues ancje vignì doprât par fins propiziatoriis, spirituâi o religjôs.
Storie dal bal[cambie | modifiche il codiç]
La origjin dal bal e je une vore antighe. I antropolics a pensin che za i popui primitîfs a compagnassin i lôr rituâi cun cualchi tip di moviment ritmic che al fâs pensà a cualchi forme di bal elementâr. Dal rest la stesse robe si pues cjatà a zornade di vuê in chês popolazions, par esempli de Amazonie o dal Borneo, che a son restadis a un disvilup no moderni.
Te etât di mieç il bal al à vût un periodi di grande decjadence e al jere viodût mâl de Glesie. Dome cul rinassiment al à tornât a vê considerazion. Cun Catarine de Medici al è rivât de Italie te cort francese. In France al nassarà il balet classic cu l'Académie Royale de Danse tal 1661.
Tal ‘700 a tachin a nassi i prins bai de societât borghese come la cuadriglie, la mazurche, la polche e il valzer. Tai prins dal ‘900 si àn dai bai impensabii prime di alore come il francês Cancan e l’argjentin Tango. Chest ultin al à viert la strade a une schirie di bai che a rivaran de Americhe par dut il secul come il fox-trot, il cha cha cha, il tip tap, il twist, il boogie woogie.
Il bal in Friûl[cambie | modifiche il codiç]
Il bal tradizionâl in Friûl al à vût in passât une vore di impuartance. I studis di Gilberto Pressaco a àn mostrât come il bal al fos impuartant tai rituâi dal Patriarcjât e chest in contrast cun la aversion pal bal de glesie romane.
La impuartance de danze sacre e je une carateristiche de Glesie di Aquilee che a je simile a che de Glesie di Alessandrie di Egjit e che a podarès derivâ dal comun evangjelizadôr Sant Marc.
Dal XVI secul e vê une grande difusion in dute Europe, partint dal Friûl, la danze clamade furlana. Fra i altris an componerin cualchidune Bach, Coperin e Ravel.


text:
Il 26 aprile ricorre il 65° anniversario del bombardamento di Alesso, attuato da una squadriglia alleata per colpire l'insediamento cosacco. L'azione venne compiuta - come è stato accertato dalle ricerche di Michele D'Aronco - da una squadriglia del 14th Fighter Group della Army Air Force (composta da 16 velivoli P-38j Lightning) decollata dalla base di Triolo (Foggia).
Per ricordare l'avvenimento, che ha segnato la storia di più di una generazione, riproponiamo una memoria di Zuan Cucchiaro:
Chel 26 di avrîl dal '45
A son passâts tancj agns, ma par chei che a an vivût di persona chei moments, al è como che al fos cumò.
A erin forsi las dîs di buinora e tanta int di Dalès a era inta campagna a meti sorc o a picâ patatas. I cosacs, che cualchi mes indeur a na lassavin svizinasi la int che a era sfolada a Somblâc, a Voncedas e Vasinas, forsi a vevin capît che a stava par finî dut, par lôr, e a si erin unin musulîts e a lassavin jentrâ intal paîs. Fint inche volta, chei che a erin a Somblac, par la a comprâ il pan a Voncedas, a scognevin passâ ju pa campagna. I cosacs, oramai, a na crodevin pui a dutas las balas che a ur contavin i todescs, su la "vittoria finale" di Hitler e su la nova patria, il Kosakenland.
Inche dì dal 26 di avrîl, a son capitats una sdruma di "Mosquito" merecans e a an scomençat a samenâ ancja lôr (ma bombas, e no patatas). La int a veva capît che oramai a era cuestion di zornadas e, dopo siet mes che a si era a tor pal mont, al sameava massa biel podê tornâ a cjasa. Ma chei 4-5 bulos che a an mandât a bombardâ, a an ruvinât dut. Figurâsi, fa bombardâ Dalès, nancja che al fos stat un puart di mar, una polvariera o un scalo merci! La colpa dal paîs a era che di vê tas cjasas i cosacs: alora, bombardantlu - secont l'inteligjença di chel capo, bulo e plen di supierbia, cul fazzolet tal cuel - se a si bombardava il pais i "mongui" a saressin scjampâts. Ma i merecans a na savevin nancja che al esistes Dalès: al sares bastât spietâ cualchi dì e i rus a saressin lâts via di bessoi. A si veva pur spietât siet mes...
E cussì a son tacadas a plovi bombas, su pas cjasas dal Taiz e di Ceto, e dopo, ju par Pidiberi, in chês da Cacjara e di Gjenio; in plaça ta cjasa dal Fari da Pici, tal borc dal Gjenio tas cjasas da Paulina, di Ninz e di Dolfo, su par Nariu tas cjasas da Lopa e di Pieressut, tal borc da Paula tas cjasas di Toninuta, dal Podar e da Lagjent e dopo ancja in Centas, inta val di Cjarendon e par deur da cjasa di Marion ju pa Cisa dal Vuarp. E cussì, cjasas sbregadas e pui di 60 muarts tra oms, feminas e fruts cosacs: in grazia di chei "esperti di strategia militare", tantas fameas, tornadas dongja, a an cjatat la cjasa intun grum. Sarâe davêr colpa di chel bulo, che al à insistût par che a si bombardàs il pais? Di sigûr al è che, cuant che al à provât a presentâsi in plaça, a vuera finida, la int a lu à fat cori a panets, fint ju par da Roia, e al è passat unavôra di timp prin che al ves il coragjo di puartâ ancjmò la musa a Dalès!
(Zuan Cucchiaro - Dalès Un Timp Par Vivi n.41, luglio 2003, rid.)


text:
mercoledì 12 gennaio 2011
Ispirazions: La Joibe Grasse dal 1511
3 coments:
- Dame mit Fächer ha detto...
-
L'an passât, in Fevrâr, tal mio blog, o vevi "liberementri tirât fûr da un articul di Francesca Tesei", cheste storie:
Vigji e Lucine
Vigj e Lucine e jerin cusins. Lui, Vigji Da Porto, leât ai Savorgnan Del Torre da bande di mari e je, Lucine Savorgnan del Monte, protagoniscj di un tragjic e infeliç amôr nassût tal mieç dal Carnevâl dal 1511. Un amôr impussibil par colpe da rivalitât tra lis dôs fameis, ai timps di une sanganade rivolte popolâr, la “crudel zoiba grassa”, dal 27 di Fevrâr di chel stes an.
La lôr storie, seont il professôr inglês Cecil H. Clough e sarès che che à ispirât a Shakespeare il drame di “Romeo and Juliet”.
I contrascj fra i Savorgnan e vevin dividût i doi zovins, che si jerin incuintràs ta un Palaç, ca nol je plui, in Place Venerio, subite dongje da Glesie di San Francesco e dal convicin convent, deventât cul timp prime ospedâl e cumò sede dal Tribunâl.
Une feride ripuartade ta bataie fra Cormons e Gradiscje, il 20 Jugn dal 1511, e veve costret Vigji a ritirâsi te so vile di Montorso Vicentino, dolà che tal ricuart corât da promesse d’amôr strete in segret cun Lucine, al veve componût une novele, la “Giulietta”.
Volte vie setante agns dopo, Shakespeare al lei la traduzion in inglês e, da cheste, al varès di vê tirât fûr la storie pal so drame.
Vigji, par resons di prudence politiche, di riservatece personâl e par non pandi la identitât dai personaç, al veve ambientât la vicende a Verone tal 1303.
http://donebete.splinder.com/tag/vigji+e+lucine
- 12/01/11, 08:54
- Jaio Furlanâr ha detto...
-
A nd'é un Romeo e Gjuliete che a varessin di vignî fûr tai monuments di Udin se un progjet dal Coworking al và indenant. Ma a mi mi plasarès che pal joibe grasse cualchidun al lêti a picjâ il fuc li di chei politics che no an fat nuie di ce che a vevin prometût:-)
- 14/01/11, 11:45
- Jaio Furlanâr ha detto...
-
Oila, a proposit di Romeo e Gjuliete, vé achi un sito a pene vignût fûr che al propon di celebrâ l'amôr che chescj puem e pueme. Chest an al sarès il moment di impadronîsi di chescj doi furlans par dabon e di fâur plen di fiestis. Sperin dome che dut nol ledi in frice:-)
Il sito; http://giuliettaeromeoinfriuli.it/
- 19/01/11, 17:59


text:
Ai 6 di
Avrîl a Tuzi, in Montenegro, si è tignude une manifestazion
inmaneade dai partîts albanês di oposizion – il Forum Democratic
pe Integrazion e la Aleance Democratiche – par rivendicâ il dirit
di cheste citât a vê un comun par so cont. In dì di vuê Tuzi, cui
siei 13 mil abitants che pe plui part a partegnin ae minorance
albanese, al è dome un dai cuartîrs de capitâl Podgorica. Al è di
agns che la comunitât albanese e domande un referendum par trasformâ
Tuzi in comun, ma dutis lis promessis vudis fin cumò no àn ancjemò
puartât a di un cualchi risultât. Intant de proteste, i
rapresentants dai doi partîts a àn invidât ducj i albanês che a
àn une incarghe istituzionâl a lassâle fintremai che Tuzi nol
deventarà comun. La rivendicazion e je stade fate indenant di
membris de diaspore albanese ancje intant de visite dal prin ministri
montenegrin intai Stâts Unîts.
Font:
Balkan Insight, 07/04/14


text:
Dopo di
agns di imobilisim, tes ultimis setemanis la RPA, o sei la radio
publiche dal principât des Asturiis, e à scomençât a dedicâi ae
lenghe proprie spazis e tematichis che fin cumò a jerin lassadis
dome al spagnûl. Cun di fat, se ai 17 di Març al è tacât il prin
notiziari informatîf cuotidian par asturian, ai 5 di Avrîl cheste
lenghe e je stade doprade pe radiocronache de partide Compostela –
Real Uviéu. Un event saludât in maniere positive ancje de Xunta
pola Defensa de la Llingua Asturiana che di agns si bat par vê un
servizi radiotelevisîf public par asturian. Sperìn che cheste
radiocronache, a àn zontât i rapresentants de Xunta, no sedi un
event isolât e che in curt l’asturian al vegni doprât par comentâ
altris partidis di balon, garis ciclistichis e altris sports e,
magari, no dome par radio, ma ancje par television.
Font:
InfoAsturies, 04/04/14


text:
Clanfurt
Clanfurt (tod. Klagenfurt am Wörthersee, slov. Celovec ) e je la capitâl dal stât federât austriac de Carintie, in Austrie. E à 92.404 abitants e e je logade sul lâc Wörthersee.
Tabele dai contignûts
Storie[cambie | modifiche il codiç]
La citât e fo fondade jenfri il 1191 e il 1199 dal Duche di Carintie Bernhard von Spanheim dilunc dal flum Glan, sicu protezion de crosere Nord-Sud e Est-Ovest des rotis comerciâls. Tal 1246, dopo di diviersis aluvions, il centri citât al fo spostât intun lûc plui sigûr.
Tal XVI secul, a seguit di un incendi che al sdrumà la citât, l'imperadôr Massimilian I al donà la citât ae Assemblee Regjonâl. Chest event al permetè di ricostruî e modernizâ la citât, cuntun gnûf centri citadin e gnûfs muris.
Economie[cambie | modifiche il codiç]
Dopo de vignude de ferovie tal 1863, Clanfurt e je deventade un polo industriâl di grande impuartance. A esistin sedis di multinazionâls come Siemens e Philips.
Une vore avanzât al è il comerci, l'artesanât e il turisim.
Traspuarts[cambie | modifiche il codiç]
Clanfurt e je leade ae rêt autostradâl cun la autostrade A2, che lee la capitâl Viene al confin talian di Tarvis.
A esistin colegaments feroviaris direts cun lis plui impuartantis citâts de Austrie, e cun uns citâts talianis (Udin, Pordenon e Vignesie).
A Clanfurt si cjate ancje l'aeropuart Alpe Adria, dulà che a rivin che a partissin un bon numar di svoi internazionâi, soredut chei a bas presit (low cost).
Citâts zimuladis[cambie | modifiche il codiç]
- Italie: Gurize
- Gjermanie: Wiesbaden, Dachau, Dessau-Roßlau
- Slovenie: Nova Gorica
- Polonie: Rzeszow
- Danimarcje: Gladsaxe
- Černivci
- Duschanbe
- Laval
- Nanning
- Nazareth-Illit
- Sibiu
- Tarragona
- Venlo
- Zalaegerszeg
Sport[cambie | modifiche il codiç]
Clanfurt e à ospitât trê partidis des europeis di balon dal 2008.
Viôt ancje[cambie | modifiche il codiç]
Leams[cambie | modifiche il codiç]
- (todesc) Sît ufiziâl de citât


text:
Internazionâl
Internazionâl (dal latin inter e natio) al vûl dî tra stâts/nazions.
La peraule e fo creade tal 1789 di Jeremy Bentham. Tal ûs comun al pues vê cuatri significâts:
- alc che al interesse plui stâts o i citadins di plui stâts (par esempli un tratât internazionâl)
- cuant che alc al à validitât ancje fûr dai confins nazionâi
- chescj doi significâts a contegnin in part ancje il tiermin sorenazionâl, che al indiche proceduris o organizazions tra plui nazions diviersis; par esempli, l'Union Europeane e je une organizazion sorenazionâl, no internazionâl
Tai ultins timps, a si dopre ancje la peraule globâl come sinonim di internazionâl. In realtât, e je une difarence: globâl e da une idee di un mont unic, internazionâl di un insieme di plui popui difarents.
Tal sport, internazionâl in gjenar si riferìs a une partide tra dôs scuadris nazionâls.
In politiche, internazionâl e je in gjenar une peraule riferide a cualsisei leghe di organizazion comunistis, socialistis o radicâls, che a metin dongje components di diviers paîs. I plui famôs a son stâts la Prime internazionâl, la Seconde internazionâl o la Internazionâl socialiste; une famose cjançon socialiste e si clame L'internazionâl.


text:
29 mar 2011
Blog sospindût / Blog sospeso
Mi scuso con tutti per aver sospeso il blog ma non é colpa mia. Un hacker s'é introdotto nel mio sito e secondo Google, distribuisce maleware a quelli che lo visitano. Siccome il sito é in relazione col blog, google mi ha messo in quarantena con tutti e due. Devo dire anche che un friulano anonimo ha cercato di fare la stessa cosa: lasciare un link nel suo commento per mandarvi in un sito porno e siccome l'ho cancellato puó darsi che non gli sia piaciuto. Torneró comunque appena avró sistemato questo o questi intrusi.
O varês forsite viodût che un furlan al jere zà vignût a secjâ lis balis lassant un leam tal so coment. Se il coment al jere fat in furlan, al jere juste par fâus lâ sul so sito pornografic e alore o ai simpri scancelât. Nó chi sedi un puritan o un mangjeosties ma par me al jere spam e nujaltri. Daspó o soi stât achât da un hacher che al si é infiltrât tal gno sito par fâ compagn che in tal blog. Par fuarce che Google al mi à stramaledît e o scuignarai spietâ ch'al torni a dâmi le sô benedizion prime di tornâ a vierzi. Intant, o mi domandi dome chest: Cuâi sono i sitos chi cjatais tal gno blog da agns e agns ben lincâts e che no an mai lincât il gno blog fin da prinzipi? O viodarês che a son simpri chei. Come si vès vût la peste. E ben, cumó nol covente plui lincâmi, le ai par dabon, ma forsite al é ancje un vantaç, cussí nol covente chi ledi a lecâ il cûl a di nissun.Saludis.
O varês forsite viodût che un furlan al jere zà vignût a secjâ lis balis lassant un leam tal so coment. Se il coment al jere fat in furlan, al jere juste par fâus lâ sul so sito pornografic e alore o ai simpri scancelât. Nó chi sedi un puritan o un mangjeosties ma par me al jere spam e nujaltri. Daspó o soi stât achât da un hacher che al si é infiltrât tal gno sito par fâ compagn che in tal blog. Par fuarce che Google al mi à stramaledît e o scuignarai spietâ ch'al torni a dâmi le sô benedizion prime di tornâ a vierzi. Intant, o mi domandi dome chest: Cuâi sono i sitos chi cjatais tal gno blog da agns e agns ben lincâts e che no an mai lincât il gno blog fin da prinzipi? O viodarês che a son simpri chei. Come si vès vût la peste. E ben, cumó nol covente plui lincâmi, le ai par dabon, ma forsite al é ancje un vantaç, cussí nol covente chi ledi a lecâ il cûl a di nissun.Saludis.
Scrit dal Mario Sommarti A l'ore juste: 21:39
Etichetât: Scampanotadis
Nessun commento:
Iscriviti a: Commenti sul post (Atom)


text:
Tor de metât di Març, l’Ufici pe lenghe e pe culture de Alsazie (OLCA) al à lançât la sô campagne “Ja fer unseri Sproch” ancje framieç dai Comuns dal dipartiment dal Bas Ren. Si trate di une iniziative che e ponte a slargjâ la presince dal alsazian inte vite cuotidiane. Daspò di une prime edizion de campagne indreçade aes impresis dal teritori, che e à cjatât la adesion di passe 270 sogjets economics alsazians, cul an passât si à decidût di inviâ une operazion similâr ancje intes aministrazions publichis. La campagne e je scomençade tal Setembar dal 2008 intal dipartiment dal Alt Ren e, in dì di vuê, a son plui di 50 i Comuns che a àn aderît. Cumò, duncje, si à slargjât la campagne ancje a chel altri dipartiment de Alsazie. L’Ufici al presente aes aministrazions locâls une schirie di intervents di podê meti in vore e al ufrìs il so jutori par metiju in at: si va de segnaletiche bilengâl al ûs dal alsazian intai imprescj di comunicazion comunâi, des iniziativis culturâls inte lenghe locâl al bon acet par alsazian pe int che e va in Comun. Ogni aministrazion e sielç po cualis iniziativis meti in cjamp.
Font: OLC Alsace, 03/09